ਕਾਰਲੋਸ ਸਲਿਮ
ਕਾਰਲੋਸ ਸਲਿਮ ਹੇਲੂ (ਜਨਮ 28 ਜਨਵਰੀ 1940) ਇੱਕ ਮੈਕਸੀਕਨ ਦਿੱਗਜ਼ ਕਾਰੋਬਾਰੀ, ਇੰਜੀਨੀਅਰ, ਨਿਵੇਸ਼ਕ ਅਤੇ ਸਮਾਜ ਸੇਵਕ ਹੈ। 2010 ਤੋਂ 2013 ਤੱਕ ਸਲਿਮ, ਫੋਰਬਜ਼ ਦੁਆਰਾ ਦੁਨੀਆ ਦਾ ਸਭ ਤੋਂ ਅਮੀਰ ਵਿਅਕਤੀ ਰਿਹਾ ਹੈ। ਉਸ ਨੇ ਆਪਣੇ ਸਮੂਹ, ਗਰੁਪੋ ਕਾਰਸੋ ਦੁਆਰਾ ਕਾਫ਼ੀ ਗਿਣਤੀ ਵਿੱਚ ਮੈਕਸੀਕਨ ਕੰਪਨੀਆਂ ਵਿੱਚ ਆਪਣੇ ਵਿਸਥਾਰ ਤੋਂ ਆਪਣੀ ਦੌਲਤ ਪ੍ਰਾਪਤ ਕੀਤੀ ਹੈ। ਮਾਰਚ 2018 ਤੱਕ, ਦੁਨੀਆ ਦੇ ਅਰਬਪਤੀਆਂ ਦੀ ਫੋਰਬਜ਼ ਦੀ ਸੂਚੀ ਅਨੁਸਾਰ ਉਹ 67.1 ਬਿਲੀਅਨ ਅਮਰੀਕੀ ਡਾਲਰ ਨਾਲ ਦੁਨੀਆ ਦਾ ਸੱਤਵਾਂ ਸਭ ਤੋਂ ਅਮੀਰ ਵਿਅਕਤੀ ਹੈ। ਉਸ ਦੇ ਕਾਰੋਬਾਰੀ ਸੰਗ੍ਰਿਹ ਵਿੱਚ ਸਿੱਖਿਆ, ਸਿਹਤ ਸੰਭਾਲ, ਉਦਯੋਗਿਕ ਨਿਰਮਾਣ, ਆਵਾਜਾਈ, ਰੀਅਲ ਅਸਟੇਟ, ਮੀਡੀਆ, ਊਰਜਾ, ਪਰਾਹੁਣਚਾਰੀ, ਮਨੋਰੰਜਨ, ਉੱਚ-ਤਕਨਾਲੋਜੀ, ਪ੍ਰਚੂਨ, ਖੇਡਾਂ ਅਤੇ ਵਿੱਤੀ ਸੇਵਾਵਾਂ ਆਦਿ ਸ਼ਾਮਲ ਹਨ। ਉਹ ਮੈਕਸਿਕਨ ਸਟਾਕ ਐਕਸਚੇਂਜ 'ਤੇ ਸੂਚੀਆਂ ਵਿੱਚੋਂ 40% ਸੂਚੀ ਰੱਖਦਾ ਹੈ। ਜਦੋਂ ਕਿ ਉਸਦੀ ਜਾਇਦਾਦ ਮੈਕਸਿਕੋ ਦੇ ਘਰੇਲੂ ਉਤਪਾਦ ਦੇ 6 ਪ੍ਰਤੀਸ਼ਤ ਦੇ ਬਰਾਬਰ ਹੈ।